**Nr. 10.098/ 08.07.2020**

**Comunicat de presă**

La nivelul Inspectoratului Teritorial de Muncă Mureș, în cursul lunii iunie 2020, au fost efectuate **63** de acțiuni de control în domeniul **relațiilor de muncă**.

Aspectele vizate de către inspectorii de muncă au fost respectarea legislației muncii în vigoare, respectiv identificarea muncii nedeclarate și fără forme legale, respectarea repausului săptămânal, respectarea prevederilor legale privind munca de noapte, transmiterea registrului cu toate elementele din contractul individual de muncă în format electronic, în termenul legal. Cu ocazia acestor verificări au fost identificate **29** persoane care prestau activitate fără a avea încheiat contract individual de muncă, anterior începerii activității din care 3 persoane care prestau muncă nedeclarată. S-au aplicat sancțiuni contravenționale pentru 53 agenți economici, din care 12 agenți economici au fost sancționați pentru muncă nedeclarată. Cu ocazia acestor verificării inspectorii de muncă au aplicat 86 de sancţiuni contravenţionale, din care 43 avertismente şi 43 amenzi în cuantum de 612.200 lei și s-au dispus 256 măsuri obligatorii, pentru deficienţele constatate.

În perioada 02.06.2020 – 06.06.2020 s-a desfășurat Campania Națională pentru identificarea cazurilor de munca nedeclarata la angajatorii care isi desfasoara activitatea in domeniile fabricarea si comercializarea produselor textile, confectii, pielarie si incaltaminte. Au fost efectuate 15 acțiuni de control. În urma controalelor efectuate au sancționați 9 angajatori, din care unul pentru utilizarea muncii nedeclarate. A fost identificata o persoana care a prestat activitate in perioada in care a avut contractul individual de munca suspendat. S-au aplicat 12 sancţiuni contravenţionale, 6 avertismente scrise și 6 amenzi în cuantum de 34.000 lei.

În cursul lunii iunie au fost efectuate 50 de acțiuni de control privind respectarea prevederilor Legii nr.55/2020 privind unele măsuri pentru prevenirea și combaterea efectelor pandemiei de COVID 19.

**Inspector șef,**

**Jrs. Eva MAN**

Inspectoratul Teritorial de Muncă Mureș